«Twilight»-stjernen: – Veldig flytende i seksualiteten
Skuespiller Kristin Stewart (33) åpner opp om legning, dop og babyplaner i et nytt intervju. – Jeg er ikke redd for å være gravid, jeg er ikke redd for å få et barn. Men jeg er så livredd for å føde at det er helt sprøtt, sier Kristen Stewart i et ferskt intervju med The Rolling Stone Magazine. Ifølge skuespilleren skyldes frykten mye redselen for å miste kontrollen og få en ute-av-kroppen-opplevelse. Det har hun allerede hatt ved å ta narkotika, forteller hun musikkmagasinet: – Jeg hater det. Jeg røyker mye marihuana – jeg selvmedisinerer åpenbart – men jeg liker ikke harde stoffer. Og jeg har prøvd – mye. Jeg takler det ikke.  Hun ønsker seg likevel barn på et tidspunkt, understreker Stewart. – Jeg vet ikke hvordan familien min kommer til å se ut, men det kommer ikke på tale at jeg på et tidspunkt ikke kommer til å anskaffe meg barn. I den romantiske thrilleren «Love Lies Bleeding» spiller stjernen hovedrollen som Lou – en treningsstudiomanager som faller for en ambisiøs, kvinnelig bodybuilder.  Filmen hadde premiere på den prestisjefylte Sundance-festivalen i januar. Jodie Foster som mentor På privaten er Kristen Stewart forlovet med manusforfatter og skuespiller Dylan Meyer (37). Som en åpen lesbisk filmstjerne ble filmen mer personlig enn hun hadde trodd på forhånd, forteller Stewart til Rolling Stone. – Jeg har aldri følt at jeg har måttet spille på femininitet på en måte som føles som en løgn for å få fordeler, sier Stewart. – Jeg er veldig flytende i seksualiteten og har hatt det fint med å spille på de ulike nyansene. Kristen Stewart har vært tett på filmbransjen hele livet. Hun vokste opp i nabolaget Woodland Hills i San Fernando-dalen i Los Angeles. Faren jobbet som scenemanager for Oscar-utdelingen og TV-produksjoner, mens moren var manusforfatter.  Selv startet Stewart som barneskuespiller. Hun ble tatt under vingene av Hollywood-veteranen Jodie Foster (61)– som selv hadde samme bakgrunn, også ligningsmessig. Foster kom sto frem offentlig som lesbisk under Golden Globe-utdelingen da hun var 50 år gammel. Tatt i utroskap Stewards kjærlighetsrelasjoner har ofte vært med folk hun ser på som kreative partnere – noe som ikke har vært bra, mener hun. Berømmelsen hennes eksploderte under «Twilight»-filmserien. Delvis grunnet forholdet til «Twilight»-kollega Robert Pattinson (37), som hun var kjæreste med frem til 2013. Paret slo opp etter at Kristen Stewart var utro med den gifte regissøren Rupert Sanders under innspillingen av «Snow White and the Huntsman».  Avsløringen førte til ekteskapsbrudd for Sanders. I etterkant har britiske Pattinson markert seg som karakterskuespiller og venter nå barn med modellkjæresten Suki Waterhouse (32). – Bare for rart Likevel fortsetter begge å få spørsmål om romansen verden ikke fikk nok av. – Rob og jeg kan ikke fortsette å prate om gammelt skitt, det er bare for rart, fastslår Stewart i intervjuet. – Det er som om noen fortsatte å spørre deg – og jeg mener, bokstavelig talt, i tiår – «Men hvordan var siste året ditt på videregående?» Begge har gått videre, fastslår hun. – Jeg fant den rette personen fordi jeg kan være besatt av det jeg driver med, sier Stewart til Rolling Stone. – Heldigvis er kjæresten min, partneren min, og jeg interessert i det samme. Vi er mye smartere og sterkere sammen enn alene. Det er det beste. Se video: Her foreviges «Twilight»-stjernene i Hollywood
Skuespiller Kristen Stewart (33) åpner opp om alt fra seksualitet, dop og babyønsker til The Rolling Stone Magazine. Hun forteller blant annet at hun bruker marihuana jevnlig og er redd for å føde barn. Stewart spiller hovedrollen i den romantiske thrilleren «Love Lies Bleeding», som hadde premiere på Sundance-festivalen. Hun er forlovet med Dylan Meyer og synes det er rart å fortsatt få spørsmål om sitt forhold til ekskjæresten Robert Pattinson.